معاشرے اور جوانوں کو منشیات سے بچانا دینی اور قومی فریضہ کانفرنس

حرم امیر المومنین (ع) کی طرف سے معاشرے اور جوانوں کو منشیات سے بچانا دینی اور قومی فریضہ ہے کے عنوان سے نشست کا اہتمام ۔

خبر کا کوڈ: ۴۲۴۹۳۹

تاریخ: ۰۸ اسفند ۲۰۱۶ - ۱۱:۵۷

رسا نیوز ایجنسی کی رپورٹ کے مطابق حرم امیر المومنین (ع) نے اینٹی ڈرگ ڈپارٹمنٹ کے تعاون سے ایک نشست کا انعقاد کیا جس کا موضوع معاشرے اور جوانوں کو منشیات سے بچانے کو دینی و قومی فریضہ تھا۔

اس نشست کا انعقاد امام حسن ھال میں کیا گیا جس میں حرم امیر المومنین (ع) کے جنرل سیکٹری علامہ سید نزار اور نائب جنرل سیکٹری سمیت متعدد سیاسی و سماجی شخصیات اور مختلف وفود  نے شرکت کی۔

نشست کی ابتدا تلاوت قرآن مجید سے ہوئی اس کے بعد حرم امیر المومنین (ع) کے جنرل سیکٹری علامہ سید نزار نے ابتدائی کلمات ادا کئے ،جس میں انہوں نے انسان کے مقام اور اس کے خدا کے نزدیک منزلت کو بیان کیا اور اس وبا کے معاشرے پر اثرات کے حوالے سے گفتگو کی۔

حرم کے جنرل سیکٹری کے بعد وزیر اعظم عراق کا بیان پڑھا گیا جسے ڈاکٹر احمد دجیلی نے پڑھا جس میں اس وبا کے خطرات کو بیان کیا گیا تھا۔

اس کے بعد دیگر افراد نے اس موضوع پر اپنے خیالات کا اظہار کیا آخر میں اس بات کی اہمیت کے پیش نظر حرم علوی (ع) کے کردار کو بے مثال قرار دیا گیا۔/۹۸۹/ف۹۴۰/